UZNESENIE VLÁDY SLOVENSKEJ REPUBLIKY
č. 252
z 24. marca 2004

k prechodu ISPA na Kohézny fond v podmienkach Slovenskej republiky

Číslo materiálu: | 6333/2004
Predkladateľ: | podpredseda vlády pre európsku integráciu, ľudské práva a menšiny a minister výstavby a regionálneho rozvoja
Vláda
A.	schvaľuje
A.1.	prechod ISPA na Kohézny fond v podmienkach Slovenskej republiky;
B.	ukladá
podpredsedovi vlády pre európsku integráciu, ľudské práva a menšiny
B.1.	delimitovať vecne príslušnú agendu Úradu vlády SR vyplývajúcu z funkcie Národného koordinátora ISPA na Ministerstvo výstavby a regionálneho rozvoja SR ako riadiaci orgán pre Kohézny fond a vypracovať podrobný delimitačný protokol, ktorý nadobudne platnosť odsúhlasením oboma stranami
	do 30. apríla 2004
B.2.	počas procesu delimitácie agendy a až do skončenia riešenia agendy ISPA vyčleniť a dať k dispozícii Ministerstvu výstavby a regionálneho rozvoja SR 1 zamestnanca ÚV SR, ktorý pracoval s agendou ISPA, na zabezpečenie operatívneho riešenia delimitácie agendy ISPA a pomoc pri riešení agendy ISPA
	od 1. apríla 2004 do ukončenia prechodu agendy ISPA na Kohézny fond
ministrovi životného prostredia
ministrovi  dopravy, pôšt a telekomunikácií	
B.3.	transformovať pracovné skupiny ISPA na pracovné skupiny pre Kohézny fond a  ich stále sekretariáty v rámci svojho rezortu 
	do 30. apríla 2004

B.4.	transformovať manuály ISPA Implementačných agentúr ISPA na manuály implementácie projektov Kohézneho fondu v rámci Implementačných orgánov pre Kohézny fond
	do 30. marca 2004
ministrovi výstavby a regionálneho rozvoja 
B.5.	zaradiť zástupcu Úradu vlády SR medzi stálych členov Monitorovacieho výboru pre Kohézny fond a zohľadniť toto zaradenie v Štatúte Monitorovacieho výboru pre Kohézny fond,  ktorý bol schválený uznesením vlády SR č. 110/2003
	ihneď
B.6.	predkladať na rokovanie vlády žiadosti o financovanie z Kohézneho fondu pred ich zaslaním Európskej komisii
	priebežne
podpredsedovi vlády a ministrovi financií
ministrovi  dopravy, pôšt a telekomunikácií 
ministrovi životného prostredia
B.7.	zabezpečiť systém finančného riadenia pre  projekty ISPA schválené Európskou komisiou do 1. 1. 2004 v súlade s Pokynmi pre hospodárenie s finančnými prostriedkami ISPA
	priebežne.
Vykonajú:	podpredseda vlády pre európsku integráciu, ľudské práva a menšiny
podpredseda vlády a minister financií
minister dopravy, pôšt a telekomunikácií
minister výstavby a regionálneho rozvoja 
minister životného prostredia